Nuus 16:00 – Bulletin
Wes-Kaapse LUR vir Onderwys maan matrieks om versigtig te wees by rage-feeste [KLANK]
NUUSFLITS NUUSAGENTSKAP 16 November 4 nm
# Die EFF sal geen politieke party ondersteun wat hom nie vir koalisiebesprekings genader het nie
# Ramaphosa verklaar 'n routydperk vir FW de Klerk
# En Oscar Piastri is aangewys as Alpine F1 se reserwebestuurder vir volgende jaar
# Die leier van die EFF, Julius Malema, sê hy sal geen politieke partye ondersteun wat hom nie genader het vir koalisie-samesprekings nie. Hy het die volk op hoogte gebring oor die stand van koalisieregerings in munisipaliteite. Sy span het met ActionSA, die IVP, die ANC en baie ander kleiner organisasies vergader om die vorming van koalisies in munisipaliteite te bespreek. Malema sê die EFF sal alle Suid-Afrikaners mettertyd inlig oor hul koalisiegesprekke en ooreenkomste:
Speel klankgreep: ENGJuliusMalema
# Die vakbond Saccawu sê hy gaan kopers volgende week op Swart Vrydag keer om by die Massmart-groep se winkels te koop nadat hy 'n onbepaalde staking aangekondig het wat hierdie Vrydag begin. Die winkels sluit Makro, Game, Builders Warehouse, Builders Express en Rhino Cash and Carry in. Saccawu eis dat werknemers verhogings van 500-rand kry terwyl 'n afdeling van die groep, Massbuild, slegs 320-rand aanbied. Saccawu se adjunk-hoofsekretaris, Mduduzi Mbongwe, sê die staking sal 229 winkels raak:
Speel klankgreep: ENGMduduziMbongwe
# President Cyril Ramaphosa het 'n routydperk vir oudpresident FW de Klerk afgekondig. Hy sê die Suid-Afrikaanse vlag sal van Woensdagaand tot Sondag halfstok hang. Ramaphosa sê ook die regering gaan 'n staats-gedenkdiens vir die oudpresident aanbied. Die 85-jarige De Klerk is Donderdag dood aan kanker. Die FW de Klerk-stigting het vroeër aangekondig sy verassing en begrafnisdiens sal Sondag plaasvind tydens 'n privaat seremonie vir familielede.
# Oudpresident Jacob Zuma is in die hospitaal in Gauteng opgeneem. Sy broer, Khanya, het bevestig dit is vir 'n roetine-ondersoek. Die woordvoerder van die Departement van Korrektiewe Dienste, Singabakho Nxumalo, kon nie bevestig dat Zuma opgeneem is nie. Zuma is in Augustus, kort nadat hy sy tronkstraf van 15-maande by die Estcourt Korrektiewe Sentrum begin uitdien het weens minagting van die hof, in 'n militêre hospitaal opgeneem vir mediese behandeling. Die Departement van Korrektiewe Dienste het mediese parool aan hom toegestaan weens 'n siekte wat nie bekend gemaak is nie.
# Motorsport: Die Australiër Oscar Piastri is aangewys as Alpine F1 se reserwebestuurder vir volgende jaar in die plek van Daniil Kvyat. Die 20-jarige Piastri loop tans voor in die F2-kampioenskap met net twee rondes wat oorbly. Dit volg nadat hy verlede jaar as nuweling die F3-titel opgeraap het. Hy sê hy is opgewonde oor die volgende hoofstuk van sy loopbaan:
Speel klankgreep: ENG PiastriOnAlpine
# Finansiële aanwysers: Die rand verhandel teen 15-rand-24-sent teen die dollar, 17-rand-32-sent teen die euro en 20-rand-49-sent teen die pond. Bitcoin verhandel teen 60-duisend-200-dollar-3-sent. Die prys van goud is een duisend-870-dollar-93-sent per fynons en die prys van Brent ruolie 82-dollar-74-sent per vat.